Arthrotec Môže Spôsobiť Arytmiu Srdca
Sposobuje uživanie Arthrotecu aritmiu srdca
Dobrý deň,
ďakujeme za Vašu otázku.
Liek Arthrotec obsahuje dve liečivá: diklofenak a mizoprostol. Nesteroidné protizápalové lieky (kam patrí aj diklofenak) môžu spôsobiť zvýšené riziko tvorby zrazenín, srdcového infarktu a mozgovej porážky. Toto riziko sa môže zvyšovať s dĺžkou užívania. Na minimalizáciu rizika nežiaducich kardiovaskulárnych príhod u pacientov liečených diklofenakom/mizoprostolom sa má používať najnižšia účinná dávka čo najkratší čas.
Konkrétne srdcové arytmie neboli hlásené ako vedľajší účinok tohto lieku, avšak pokiaľ sa u Vás vyskytli, je nutné o tom upovedomiť lekára, ktorý následne rozhodne o ďalšom liečebnom postupe.
Prajem všetko dobré.
S pozdravom
Mgr. Emma Halás Haluščíková